Komisia územného plánovania, životného prostredia a dopravy Miestneho zastupiteľstva
mestskej časti Bratislava – Ružinov

Zápisnica č. 2/2016
zo zasadnutia Komisie konaného dňa 25. 01. 2016

Prítomní: 	Mgr. Martin Ferák,  Ing. Katarína Šimončičová, PhDr. Patrik Guldan,  Ing. Slavomír Drozd,  Mgr. Jozef Matúšek, Ing. Anna Reinerová, Mgr. Peter Herceg
Neprítomný:	Ing. Peter Rakšányi PhD.

P r o g r a m:
A. 	Územnoplánovacia dokumentácia: Územné plány zón
1. 	Rozhodovanie Stavebného úradu vo vzťahu ku schváleným územným plánom zón.
2.  	Územné plány zón – možnosti nahrádzania územného konania.

B. 	Materiály referátov Miestneho úradu
1. 	Parkovacia politika.

C.	Investičné zámery
1. 	Informácia o investičnom zámere novostavby „Administratívna budova E.HOUSE, Miletičova ul.“.

D. 	Podnety 
D.1 	Podnety od občanov
D.2 	Návrhy a podnety členov komisie
1. 	Návrh časového harmonogramu zasadnutí Komisie ÚPŽP a D na rok 2016.
2. 	Návrh Rokovacieho poriadku.

E.	Materiály Miestnej rady

F.	Rôzne

Odsúhlasenie programu komisie v tento deň: 
Prítomní členovia Komisie územného plánovania, životného prostredia a dopravy (ďalej len Komisia ÚPŽP a D) odsúhlasili program na tento deň nasledovne: bod D.2.2. Návrh Rokovacieho poriadku sa presunie na ďalšie rokovanie. Zasadnutie komisie sa začne bodom B.1. Parkovacia politika.

Prítomní poslanci:	5
Za: 	Mgr. Martin Ferák,  PhDr. Patrik Guldan,  Ing. Slavomír Drozd,  Mgr. Jozef Matúšek, Ing. Anna Reinerová
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	Mgr. Peter Herceg
Zdržal sa: 	 0
Proti:	 0

K bodu B.1. 
Prítomní členovia Komisie ÚPŽP a D sa zapodievali neustále sa zhoršujúcim stavom možností parkovania v Mestskej časti Bratislava – Ružinov  v kontexte s pripravovanou parkovacou politikou na úrovni Magistrátu hl. mesta SR Bratislavy.
Komisia konštatuje, že samostatné spoplatnenie možnosti parkovania bez súčasného riešenia kapacít parkovacích plôch nie je parkovacou politikou a priniesla by zásadné zníženie počtu parkovacích miest na existujúcich komunikáciách III. a IV. triedy. 
Pri riešení parkovacej politiky komisia odporúča starostovi mestskej časti reštartovať proces vedúci k vybudovaniu parkovacích domov či inému navýšeniu parkovacích kapacít, vychádzajúc pritom z podkladov zabezpečených Referátom ÚP a RR. 
Ďalej komisia odporúča starostovi intenzívnu komunikáciu s magistrátom vo veci prípravy komplexnej mestskej parkovacej politiky tak, aby: 
1.	v prvom rade riešila zvýšenie kapacít a podporila využívanie MHD,
2.	účelové komunikácie a vnútroblokové komunikácie boli taktiež súčasťou tvorby parkovacej politiky,
3.	parkovacia politika zvýhodňovala rezidentov, pričom za rezidenta sa bude považovať obyvateľ hlavného mesta SR Bratislavy, ktorý má trvalý pobyt na jeho území, neprihliadajúc na mestskú časť (t. j. rezidenti jednotlivých mestských častí nebudú mať obmedzenia v rámci mesta na základe toho, v ktorej mestskej časti majú trvalý pobyt).

Prítomní poslanci:	5
Za: 	Mgr. Martin Ferák,  Ing. Katarína Šimončičová, PhDr. Patrik Guldan,  Mgr. Jozef Matúšek, Ing. Anna Reinerová
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	Mgr. Peter Herceg
Zdržal sa: 	 0
Proti:	 0

K bodom A.1. a A.2. 
Prítomní členovia Komisie ÚPŽP a D si vypočuli informáciu o záväznosti územných plánov zón v otázke možnosti nahrádzania územného konania zo strany vedúcich Stavebného úradu a Odboru RR a ŽP. Komisia odporúča naďalej pokračovať v zaužívanej praxi, pri ktorej sa v územnom pláne zóny a v jeho možnosti nahrádzania územného konania rozhoduje pri jeho obstarávaní od prípadu k prípadu. V otázke rozhodnutia či bude orgán územného plánovania obstarávať územné plány zón s podmienkou nahradenia územného rozhodnutia, bude komisia vo svojich stanoviskách prijímať uznesenia ku každému územnému plánu zóny osobitne. 

Prítomní poslanci:	5
Za: 	Mgr. Martin Ferák,  Ing. Katarína Šimončičová, PhDr. Patrik Guldan,  Mgr. Jozef Matúšek, Ing. Anna Reinerová
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	Mgr. Peter Herceg
Zdržal sa: 	 0
Proti:	 0

K bodu C.1. 
Prítomní členovia Komisie ÚPŽP a D sa oboznámili s predloženým investičným zámerom. Predložené hmotové riešenie nepovažuje komisia za primerane hodnotné s prihliadnutím na exponovaný priestor Mestskej časti Bratislava – Ružinov. Miletičovou ulicou sa totiž vchádza do Ružinova a západná časť priestoru je modelovaná architektúrou, ktorá je urbanisticky a architektonicky hodnotná (OC Centrál) a vzhľadom na to, že ide o náprotivný pendant urbanistickej situácie, komisia má za to, že hmota v danom hodnotnom území nevykazuje primerané architektonické ani urbanistické hodnoty. Komisia je toho názoru, aby spoločnosť riešila premodelovanie existujúcej architektúry aj za cenu rozšírenia pôdorysu, ale vo výrazne kvalitatívne odlišnom riešení ako bol komisii predložený zámer. Vzhľadom k vyššie uvedenému, komisia nesúhlasí s predloženým investičným zámerom vzhľadom k regulácii územiu ako stabilizované a tiež k preťaženiu územia z hľadiska statickej a dynamickej dopravy.

Prítomní poslanci:	5
Za: 	Mgr. Martin Ferák,  Ing. Katarína Šimončičová, PhDr. Patrik Guldan,  Mgr. Jozef Matúšek, Ing. Anna Reinerová
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	Mgr. Peter Herceg
Zdržal sa: 	 0
Proti:	 0

K bodu D.2.1. 
Prítomní členovia Komisie ÚPŽP a D odsúhlasili posun termínu najbližšieho zasadnutia komisie zo dňa 15. 02. 2016 na deň 16. 02. 2016 alebo na 17. 02. 2016 od 16:00 hod. (termín upresní podpredsedníčka komisie). Ostatné termíny sa upresnia na ďalšej komisii.

Prítomní poslanci:	5
Za: 	Mgr. Martin Ferák,  Ing. Katarína Šimončičová, PhDr. Patrik Guldan,  Mgr. Jozef Matúšek, Ing. Anna Reinerová
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	Mgr. Peter Herceg
Zdržal sa: 	 0
Proti:	 0

K bodu F. Rôzne
F.1.
Komisia odporúča aby sa v Mestskej časti Bratislava – Ružinov začal proces pasportizácie a riešenia vlastníckych vzťahov účelových komunikácií a parkovísk (predovšetkým vybudovaných v akcii „Z“), ku ktorým nie je evidované vlastníctvo k stavbe, s cieľom získať ich do vlastníctva alebo správy Mestskej časti Bratislava – Ružinov.

Prítomní poslanci:	5
Za: 	Mgr. Martin Ferák,  Ing. Katarína Šimončičová, PhDr. Patrik Guldan,  Mgr. Jozef Matúšek, Ing. Anna Reinerová
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	Mgr. Peter Herceg
Zdržal sa: 	 0
Proti:	 0

Mgr. Martin Ferák, v. r.
            predseda komisie

Zapísala: Ing. arch. Patrícia Rusnáková, 25. 01. 2016
  patricia.rusnakova@ruzinov.sk